CELEX: 32012D0177
Language: sl
Date: 2012-03-19 00:00:00
Title: 2012/177/EU: Sklep Sveta z dne 19. marca 2012 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja Bank of Greece

28.3.2012   
            
            
               SL
            
            
               Uradni list Evropske unije
            
            
               L 90/21
            
         SKLEP SVETA
   z dne 19. marca 2012
   o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja Bank of Greece
   (2012/177/EU)
   SVET EVROPSKE UNIJE JE –
   ob upoštevanju Protokola (št. 4) o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
   ob upoštevanju Priporočila ECB/2012/1 Evropske centralne banke z dne 10. februarja 2012 Svetu Evropske unije o zunanjem revizorju centralne banke Bank of Greece (1),
   ob upoštevanju naslednjega:
   
               (1)
            
            
               Revizijo računovodskih izkazov Evropske centralne banke (ECB) in nacionalnih centralnih bank Eurosistema morajo opravljati neodvisni zunanji revizorji, ki jih priporoči Svet ECB in odobri Svet Evropske unije.
            
         
               (2)
            
            
               Mandat sedanjih zunanjih revizorjev Bank of Greece bo potekel po reviziji za poslovno leto 2011. Zato je treba imenovati zunanje revizorje od poslovnega leta 2012.
            
         
               (3)
            
            
               Bank of Greece je za svojega zunanjega revizorja za poslovna leta od 2012 do 2016 izbrala družbo KPMG Certified Auditors A.E.
            
         
               (4)
            
            
               Svet ECB je priporočil, naj se družba KPMG Certified Auditors A.E. imenuje za zunanjega revizorja Bank of Greece za poslovna leta 2012 do 2016.
            
         
               (5)
            
            
               Primerno je upoštevati priporočilo Sveta ECB in ustrezno spremeniti Sklep Sveta 1999/70/ES (2) –
            
         SPREJEL NASLEDNJI SKLEP:
   Člen 1
   Člen 1(12) Sklepa 1999/70/ES se nadomesti z naslednjim:
   
      „12.   Družba KPMG Certified Auditors A.E. se odobri kot zunanji revizor za Bank of Greece za poslovna leta 2012 do 2016.“
   
   Člen 2
   Ta sklep začne učinkovati z dnem, ko je naslovnik o njem uradno obveščen.
   Člen 3
   Ta sklep je naslovljen na Evropsko centralno banko.
   
      V Bruslju, 19. marca 2012
      
         
            Za Svet
         
         
            Predsednica
         
         M. GJERSKOV
      
   
   
      (1)  UL C 48, 18.2.2012, str. 1.
   
      (2)  UL L 22, 29.1.1999, str. 69.